CELEX: 62007CJ0530
Language: sl
Date: 2009-05-07
Title: Sodba Sodišča (peti senat) z dne 7. maja 2009. # Komisija Evropskih skupnosti proti Portugalski republiki. # Neizpolnitev obveznosti države - Direktiva 91/271/EGS - Onesnaženje in škodljivi vplivi - Čiščenje komunalne odpadne vode - Člena 3 in 4. # Zadeva C-530/07.

Sodba Sodišča (peti senat) z dne 7. maja 2009 – Komisija proti Portugalski
      (Zadeva C‑530/07)
      „Neizpolnitev obveznosti države – Direktiva 91/271/EGS – Onesnaženje in škodljivi vplivi – Čiščenje komunalne odpadne vode – Člena 3 in 4“
      1.                     Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku
            roka, določenega v obrazloženem mnenju (člen 226 ES) (Glej točki 25 in 54.)
      2.                     Tožba zaradi neizpolnitve obveznosti – Pravica Komisije do ukrepanja – Diskrecijsko izvrševanje (člen 226 ES) (Glej točko
            29.)
      3.                     Tožba zaradi neizpolnitve obveznosti – Dokaz neizpolnitve – Dokazno breme Komisije – Predložitev dokazov iz katerih izhaja
            neizpolnitev obveznosti (člen 226 ES) (Glej točko 32.)
      4.                     Okolje – Čiščenje komunalnih odpadnih voda – Direktiva 91/271 – Izvajanje držav članic – Obveznost rezultata – Neizpolnitev
            te obveznosti – Neizpolnitev obveznosti – Utemeljitev na podlagi nacionalne ureditve – Nedopustnost (člen 226 ES; Direktiva
            Sveta 91/271, člena 3 in 4) (Glej točko 55.)
      Predmet 
      
         
               Neizpolnitev obveznosti države – Nesprejetje predpisov, potrebnih za uskladitev s členoma 3 in 4 Direktive Sveta 91/271/EGS
                  z dne 21. maja 1991 o čiščenju komunalne odpadne vode (UL L 135, str. 40), v predpisanem roku.
               
            Izrek 
      
         
                  1)
               
               
                  
               
               
                  	Portugalska republika s tem, da aglomeracij Bacia do Rio Uima (Fiães S. Jorge), Costa de Aveiro, Covilhã, Espinho/Feira, Ponta
                     Delgada, Póvoa do Varzim/Vila do Conde in Santa Cita ni opremila s kanalizacijskimi sistemi v skladu s členom 3 Direktive
                     Sveta 91/271/EGS z dne 21. maja 1991 o čiščenju komunalne odpadne vode, in s tem, da za komunalno odpadno vodo iz aglomeracij
                     Alverca, Bacia do Rio Uima (Fiães S. Jorge), Carvoeiro, Costa de Aveiro, Costa Oeste, Covilhã, Lizbona, Matosinhos, Milfontes,
                     Nazaré/Famalicão, Ponta delgada, Póvoa de Varzim/Vila do Conde, Santa Cita, Vila Franca de Xira in Vila Real de Santo António
                     ni uporabila sekundarnega postopka čiščenja ali primerljivega postopka v skladu s členom 4 iste direktive, ni izpolnila obveznosti
                     iz členov 3 in 4 te direktive.
                  
               
            
         
                  2)
               
               
                  
               
               
                  	V preostalem se tožba zavrne.
               
            
         
                  3)
               
               
                  
               
               
                  	Portugalski republiki se naloži plačilo stroškov.